stanford-oval/wikipedia huggingface dataset:
גרעין צבר
שלבי התוכנית > תהליך ההכנה

תנועת הצופים העבריים מפעילה שליחים ברחבי העולם, אשר בשיתוף הבתים הישראליים ושליחי העלייה, נותנים מענה לבני הנוער המעוניינים לחזור או לעבור לישראל, ומגבשים את הגרעין בתהליך של סמינרי הכנה בשנה הקודמת להגעתם ארצה. בסמינרים אלו עובר כל מועמד תהליך אישי של התלבטות, עד לקבלת החלטה. במקביל, עוברת הקבוצה תהליך של הכנה חברתית ומנטלית, למידה על הנעשה בארץ מבחינה תרבותית, פוליטית וחברתית, וכן היכרות עם הצבא, על תפקידיו, משמעותו החברתית ודרכי פעולתו. תהליך מקביל מתקיים גם בישראל עבור צעירים השוהים בארץ בתוכניות ארוכות ("מסע", אולפן, שנת הכשרה וכו').
מטרות תהליך ההכנה הן יצירת מסגרת לתהליך של התלבטות וקבלת החלטה אישית על המעבר לארץ, השירות בצה"ל והחברות בגרעין, ביחד עם מתן מידע והקניית כלים להתמודדות עם המעבר לישראל והשירות בצה"ל וגיבוש ועיצוב מסגרת חברתית של גרעין תומך ומלווה לתהליך הקליטה בארץ.
תהליך ההכנה הוא תהליך ממיין. בכל שנה ניגשים כ-800 מתעניינים לתהליך ההכנה אולם רק כ-400 מתקבלים התוכנית שמה דגש עליון על ההכנה והמיון מתוך הבנה ששירות צבאי אינה משימה קלה לחיילים שנולדו וגדלו בישראל ויש להם את מערכת התמיכה של המשפחה הגרעינים ולכן על אחת כמה וכמה אינה פשוט לחייל בודד.
לגרעין צבר אין "מכסה" שעליה למלא ולכן רק הטובים ביותר יתקבלו לתוכנית ויתחילו את פרק הקליטה.
בשל התפרצות נגיף הקורנה, שגרת תהליך ההכנה של גרעין צבר עברה למתכנות אונליין שבועית.
שלבי התוכנית > אולפן מקדים

בהמשך, עוברים החניכים חודש וחצי של לימודי אולפן עברית אינטנסיביים ב"כפר גרעין צבר" ברעננה. חברי הגרעינים המשתתפים באולפן מגיעים מכל העולם, ומלווים על ידי מדריכים חברתיים. בשעות אחר הצהריים, ישנן פעילויות חברתיות והתנדבות בעיר רעננה.
בשנת 2020 - הפסיקה תוכנית גרעין צבר את פעילות האולפן המקדים בשל משבר הקורונה ועברה ללימודי אולפן במתכונת וירטואלי.
שלבי התוכנית > פרק הקליטה ביישוב הקולט

בשלושת החודשים הראשונים בישראל עוברים חברי הגרעין תהליך של קליטה בקיבוץ או העיר המאמצים, הכולל השתלבות במסגרת החיים הקהילתית, לימודי אולפן, טיפול בעניינים ביורוקרטיים של הקליטה בארץ, סמינרים בנושאים שונים, וכן תהליך מזורז של קליטה, מיון והכנה לצה”ל. כל חבר גרעין "מאומץ" על ידי משפחה מארחת בקהילה.
שלבי התוכנית > השירות הצבאי

לאחר הגיוס לצה”ל, משתלבים חברי הגרעין במסלולי שירות על בסיס אינדיבידואלי בהתאם ליכולותיהם, רצונותיהם וצרכי הצבא. מסגרת הגרעין ממשיכה להתקיים גם במהלך תקופת השירות הצבאי – חברי הגרעין ממשיכים להתגורר בקיבוץ או בעיר במהלך סופי השבוע ובחופשות - צוות הגרעין וצוות הליווי מטעם תנועת הצופים ממשיכים ללוות את חברי הגרעין לאורך השירות הצבאי, עוקבים אחר תהליך השתלבותם במערכת הצבאית ומארגנים סמינרים ואירועים תוך כדי השירות בצה”ל, על מנת להמשיך ולשמר את מסגרת הגרעין.
שלבי התוכנית > מועדון הבוגרים

בוגרי גרעין צבר מצטרפים למועדון הבוגרים אשר מקדם אירועים שונים כגון כנסי משתחררים, ערבי תרבות ועוד. רבים מבוגרי גרעין צבר מתנדבים באמצעות מועדון הבוגרים בליווי של "אח בוגר" לחיילים בודדים צעירים יותר בגרעין צבר.
מחזורים

ישנם שני מחזורים בכל שנה בהם מצטרפים חניכים חדשים לתוכנית גרעין צבר. מחזור הקיץ הוא המחזור הגדול והוא מתחיל עם סמינרי הכנה בין חודש ינואר לחודש יוני, כאשר פרק הקליטה בישראל מתחיל בחודש אוגוסט ומסתיים בחודש נובמבר עם הגיוס. סמינרי ההכנה של מחזור החורף מתקיימים בחודשים אוקטובר-נובמבר, ופרק הקליטה מתחיל בחודש דצמבר ומסתיים בחודש מרץ עם הגיוס.
נתונים (נכון לשנת 2020)

במהלך השנים תמך גרעין צבר בלמעלה מ-5,500 חיילים בודדים עולים
מנתוני משרד הקליטה עולה כי 80% מחיילי הגרעין נשארים בארץ בחמש השנים שאחרי השחרור
89% מבעלי פרופיל קרבי בגרעין צבר משרתים כלוחמים (78% מכלל הגברים בגרעין צבר)
40% מבעלות פרופיל קרבי בגרעין צבר משרתות כלוחמות
30% מחיילי גרעין צבר משרתים כמפקדים וקצינים
במהלך השנים, 68 קיבוצים אימצו את חיילי גרעין צבר
חיילי גרעין צבר מגיעים מיותר מ-30 מדינות שונות על פני 6 יבשות
30% מהמשפחות של החיילים בודדים עולים לארץ בעקבותם
אותות ופרסים

פרס הפלמ״ח ע״ש יוסי הראל לשנת תשע״ז 2017, עמותת דור הפלמ״ח
אות שר הביטחון רא״ל אהוד ברק, אוקטובר 2011, משרד הביטחון
הוקרה על ״תרומה ייחודית לשילוב שבין שירות בצה״ל לקליטת עליה ובין מדינת ישראל ויהדות התפוצות״, ראש אכ״א האלוף אלעזר שטרן, יום העצמאות תשס״ח שנת ה-60
ראו גם

צבר עולמי (צופי צבר)
חייל בודד
הצופים העבריים
קומונר
פרויקט מחויבות אישית
גרעין נח"ל
היאחזות נח"ל
גרעין התיישבות
גרעין תורני
גרעין נחשון
גרעין יריחו
שנת שירות (ש"ש)
שליח שנת שירות – מטעם הסוכנות היהודית
מכינה קדם-צבאית
חוק שירות לאומי-אזרחי של מדינת ישראל
הערות שוליים

↑  גרעין צבר, באתר www.moia.gov.il
↑  יצחק בן-חורין, מצעדה בניו יורק לטירונות בישראל: "לתת את כולי", באתר ynet, 31 במאי 2015
↑  garin tzabar, about the team, www.garintzabar.org, ‏may 8 2017 (באנגלית) (ארכיון)
↑  פרופסור עמית שכטר, כשכדורגל וספרות טובה נפגשים יחד, באתר עיתון אוניברסיטת בן גוריון, ‏דצמבר 2018
↑  על שבט המפרץ
↑  צמיחה דמוגרפית בתנועת הקיבוץ הדתי
↑  Tzofim Garin Tzabar - Lone Soldier Program
↑  אתר מתגייסים, יחידת מיטב, צה״ל, באתר www.mitgaisim.idf.il, ‏08/08/2016
↑  משרד הקליטה, חוות דעת מקצועית במסגרת כוונה להתקשר עם ספק יחיד/ ספק חוץ, באתר אגף בכיר לעידוד עליה, ‏20/07/2020
↑  אגף ביטחוני חברתי במשרד הביטחון, תוכניות ייחודיות של משרד הביטחון, באתר www.noar.mod.gov.il, ‏2013
חברי גרעין צבר - מחזור קיץ 2015, טקס פתיחה, תנועת הצופים בישראל
1994 בספרות

| 0 | 1 | 2 | 3 |
| --- | --- | --- | --- |
|  |  | 1994  בספרות |  |
< · 1992 · 1993 — 1994 — 1995 · 1996 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1994 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

לואי דה ברנייר – המנדולינה של קפטן קורלי
טום קלנסי – חוב של כבוד
סטיבן קינג – נדודי שינה
ספרים חדשים נבחרים > ספרי עיון

סטיבן פינקר – אינסטינקט השפה
אליזבת וורצל – אומת הפרוזאק
נפטרו

30 בינואר – פייר בול, סופר צרפתי (נולד ב-1912)
6 בפברואר – ג'ק קירבי, כותב, אמן וקומיקסאי יהודי-אמריקני (נולד ב-1917)
11 בפברואר – פול פייראבנד, פילוסוף של המדע ממוצא אוסטרי (נולד ב-1924)
9 במרץ – צ'ארלס בוקובסקי, משורר וסופר אמריקאי יליד גרמניה (נולד ב-1920)
28 במרץ – אז'ן יונסקו, מחזאי וסופר רומני-צרפתי ממוצא יהודי (נולד ב-1909)
16 באפריל – רלף אליסון, סופר אפרו-אמריקאי אשר נחשב מגדולי הספרות האפרו-אמריקאית (נולד ב-1914)
30 במאי – חואן קרלוס אונטי, סופר אורוגוואי (נולד ב-1909)
7 בספטמבר – ג'יימס קלאוול, סופר אמריקאי יליד אוסטרליה (נולד ב-1921)
24 בדצמבר – ג'ון אוסבורן, מחזאי אנגלי (נולד ב-1929)
פרסים

פרס נובל לספרות: קנזאבורו אואה
פרס קמואש: ז'ורז' אמאדו
פרס בוקר: ג'יימס קלמן, "How Late It Was, How Late"
הנערים בחבורה (סרט, 2020)

| --- | --- |
כרזת הסרט הרשמית
כרזת הסרט הרשמית
 מבוסס על:  "הנערים בחבורה" מאת מארט קרולי
 בימוי:  ג'ו מנטלו 
 הופק בידי:  ראיין מרפי דייוויד סטון נד מרטל
 תסריט:  מארט קרולי
 עריכה:  אדריאן ואן זיל
 שחקנים ראשיים:  ג'ים פרסונס זאכרי קווינטו מאט בומר אנדרו ראנלס צ'ארלי קארבר רובין דה חסוס בריאן האצ'יסון טאק ווטקינס מייקל בנג'מין וושינגטון
 צילום:  ביל פופ 
 מדינה:  ארצות הברית 
 חברת הפקה:  Ryan Murphy Productions
 חברה מפיצה:  נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  30 בספטמבר 2020
 משך הקרנה:  122 דק' 
 שפת הסרט:  אנגלית 
 סוגה:  דרמה
 מקום התרחשות:  מנהטן 
 דף הסרט ב־IMDb
 
הנערים בחבורה (באנגלית: The Boys in the Band) הוא סרט דרמה אמריקאי שבוים על ידי ג'ו מנטלו, ומבוסס על מחזה באותו השם משנת 1968 מאת מארט קרולי, שכתב גם את התסריט. בסרט מככבים בין היתר ג'ים פרסונס, זאכרי קווינטו, מאט בומר, ואנדרו ראנלס.
הסרט עלה לשידור ב-30 בספטמבר 2020 בכל הפלטפורמות של שירות הזרמת המדיה "נטפליקס".
תקציר העלילה

הסרט עוקב אחר קבוצה של שבעה חברים הומוסקסואלים שמתכנסים יחד עבור מסיבת יום הולדתו של אחד מהם בשנת 1968 בניו יורק סיטי, אך כאשר מבקר מפתיע מעברו של מארח המסיבה מבקר ללא הזמנה, האירוע יוצא מכלל שליטה.
שחקנים ודמויות

| שם השחקן | שם הדמות | אודות הדמות |
| --- | --- | --- |
| ג'ים פרסונס | מייקל |  |
| זאכרי קווינטו | הרולד |  |
| מאט בומר | דונלד |  |
| אנדרו ראנלס | לארי |  |
| צ'ארלי קארבר | קאובוי |  |
| רובין דה חסוס | אמורי |  |
| בריאן האצ'יסון | אלן |  |
| טאק ווטקינס | האנק |  |
| מייקל בנג'מין וושינגטון | ברנרד |  |
הפקה

ב-18 באפריל 2019, המפיק ראיין מרפי הודיע דרך חשבון אינסטגרם שלו כי המחזה "הנערים בחבורה" יעובד עבור "נטפליקס", במסגרת עסקת 300 מיליון דולר שלו עם שירות הזרמת המדיה. מרפי חידש בעבר את המחזה בתיאטראות ברודוויי בשנת 2018 והוא אישר כי במאי התחייה המחודשת, ג'ו מנטלו, ישוב לביים את הסרט, במקביל לאישור שהמפיקים דייוויד סטון ונד מרטל יפיקו את הסרט לצדו של מרפי. כמו כן, אושר כי כל צוות השחקנים שהופיע בתחייה המחודשת של המחזה בברודוויי ישובו לגלם את דמויותיהם בסרט, מה שהופך את הסרט להפקה בה מופיע צוות שחקנים הומוסקסואלי לחלוטין הנמצא מחוץ לארון.
צילומי הסרט התקיימו ביולי 2019.
הפצה

הסרט עלה לשידור בכל הפלטפוורמות של שירות הזרמת המדיה "נטפליקס" ב-30 בספטמבר 2020.
הפצה > הנערים בחבורה: משהו אישי

הסרט עלה לשידור יחד עם הנערים בחבורה: משהו אישי – ספיישל בן 28 דקות המציג את מאחורי הקלעים וריאיון עם יוצר המחזה מארט קראולי על המורשת שנוצרה בעקבות המחזה.
ביקורות

באתר הביקורות "Rotten Tomatoes", הסרט מחזיק בציון 85% בהתבסס על 41 ביקורות, עם דירוג ממוצע של 7.56/10. הקונצנזוס של מבקרי האתר כתב: "הנערים בחבורה מחזירים למסך את המחזה הקלאסי עם עיבוד משוחק היטב המכיל רלוונטיות מודרנית מפתיעה - ונוקבת". באתר הביקורות המשוקללות "Metacritic" הסרט קיבל ציון משוקלל ממוצע של 70 מתוך 100 בהתבסס על 19 ביקורות, דבר המצביע על "ביקורות חיוביות לרוב".
דייוויד רוני מ"הוליווד ריפורטר" נתן לסרט ביקורת חיובית וכתב: "הנערים בחבורה הוא במובנים רבים מיושן ונוסחתי. אבל הוא גם חי מאוד, תיעוד שלא יסולא בפז של כוחו ההרסני של דחייה חברתית, אפילו במעוז של עיר הקבלה הליברלית כמו ניו יורק סיטי. למרות פגמיו, הסרט המרתק הזה מהווה חלון חיוני לקהל הקווירי הצעיר לחייהם הקשים של אבותיהם." אוון גלייברמן מ"וראייטי" שיבח את השחקנים באומרו "מה שמחזיק את הסרט בשלמותו, מלבד המיסטיקה הגיקית החלומית של קווינטו והדקלום המענג של כל שורה, הוא התשוקה המיוסרת שמביא אליו ג'ים פרסונס."
ראו גם

הנערים בחבורה (מחזה)
הנערים בחבורה (סרט, 1970)
הערות שוליים

↑  עידן יוסף-ימין, ‏"נערים בחבורה" מגיע לנטפליקס, באתר ‏מאקו‏, 6 בספטמבר 2020
↑  Rorke, Robert (April 17, 2019). "'Boys in the Band' is filming for Netflix, Ryan Murphy reveals". New York Post. Retrieved July 28, 2019.
↑  "'Boys in the Band' Movie Coming to Netflix, Ryan Murphy Says". The Hollywood Reporter. Retrieved July 28, 2019.
1 2  Dry, Jude (17 April 2019). "Ryan Murphy to Bring Controversial Gay Play 'The Boys in the Band' to Netflix". IndieWire. Archived from the original on 17 April 2019. Retrieved 19 April 2019.
↑  "Jim Parsons on the Significance of 'Boys in the Band' Movie Starring All Out, Gay Actors (Exclusive)". ca.news.yahoo.com. Retrieved July 28, 2019.
↑  "Tuesday, July 16 Filming Locations for To All The Boys I Loved Before 3, Stumptown, Bull, & more!". OnLocationVacations. July 15, 2019. Retrieved July 21, 2019.
↑  D'Addario, Daniel (June 19, 2019). "Jim Parsons on Coming Out and Life After 'The Big Bang Theory'". Variety. Retrieved July 28, 2019.
↑  Romano, Nick (August 21, 2020). "The Boys in the Band party it up in first look at Ryan Murphy-produced Netflix film". Entertainment Weekly. Retrieved August 21, 2020.
↑  "Get a Sneak Peek at The Boys in the Band: Something Personal Documentary Short". Broadway.com. September 30, 2020. Retrieved September 30, 2020.
↑  "The Boys in the Band (2020)". Rotten Tomatoes. Retrieved September 30, 2020.
↑  "The Boys in the Band Reviews". Metacritic. Retrieved September 30, 2020.
↑  David Rooney (September 25, 2020). "'The Boys in the Band': Film Review". The Hollywood Reporter.
↑  Gleiberman, Owen (September 25, 2020). "'The Boys in the Band' Review: Jim Parsons and Zachary Quinto Find the Relevance of the Datedness in the New Netflix Version". Variety.
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
1988 בספרות

| 0 | 1 | 2 | 3 |
| --- | --- | --- | --- |
|  |  | 1988  בספרות |  |
< · 1986 · 1987 — 1988 — 1989 · 1990 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1988 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
מייקל בלייק – רוקד עם זאבים (אנ')
טום קלנסי – הקרדינל מהקרמלין
פאולו קואלו – האלכימאי
אומברטו אקו – המטוטלת של פוקו
רוברט לדלום – תוכנית איקרוס
סלמאן רושדי – פסוקי השטן
ספרים נבחרים חדשים > ספרי ילדים ונוער

רואלד דאל – מטילדה
ספרים נבחרים חדשים > ספרי עיון

סטיבן הוקינג – קיצור תולדות הזמן
נפטרו

12 באפריל – אלן פטון, סופר ופעיל פוליטי דרום אפריקאי (נולד ב-1903)
8 במאי – רוברט היינליין, סופר מדע בדיוני אמריקאי (נולד ב-1907)
10 במאי – שן צונג-ון, סופר סיני (נולד ב-1902)
10 ביוני – לואיס ל'אמור, סופר מערבון אמריקאי (נולד ב-1908)
2 באוגוסט – ריימונד קארבר, סופר ומשורר אמריקאי (נולד ב-1938)
11 בספטמבר – רוג'ר הרגריבס, סופר ומאייר ילדים אנגלי (נולד ב-1935)
28 בספטמבר – צ'ארלס אדמס, קריקטוריסט אמריקאי (נולד ב-1912)
פרסים

פרס נובל לספרות: נגיב מחפוז
פרס בוקר: פיטר קארי, "אוסקר ולוסינדה"
רוברט היינליין
2005 בספרות

| 0 | 1 | 2 | 3 |
| --- | --- | --- | --- |
|  |  | 2005  בספרות |  |
< · 2003 · 2004 — 2005 — 2006 · 2007 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 2005 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

טארק עלי – הסוטאן בפלרמו
אורסון סקוט קארד – הצל של הענק
קורנליה פונקה – כשף של דיו
קאזואו אישיגורו – לעולם אל תתן לי ללכת
אליזבת קוסטובה – ההיסטוריונית
סטיג לרסון – נערה עם קעקוע דרקון
איאן מקיואן – שבת
גבריאל גארסיה מארקס – זיכרונות מהזונות העצובות שלי
סטפני מאייר – דמדומים
סלמאן רושדי – שאלימר הליצן
זיידי סמית – על היופי
מרקוס זוסאק – גנבת הספרים
ספרים חדשים נבחרים > ספרי ילדים ונוער

ג'יי קיי רולינג – הארי פוטר והנסיך חצוי-הדם
פרסים

פרס נובל לספרות: הרולד פינטר
פרס קמואש: Lygia Fagundes Telles (אנ')
פרס אסטריד לינדגרן: פיליפ פולמן וריוג'י אראי (אנ')
פרס דבלין לספרות: אדוארד פ' ג'ונס, העולם הידוע
פרס הספר הגרמני (פרס ראשון): ארנו גייגר (אנ'), Es geht uns gut (We Are Doing Fine)
מסדר האמנויות והספרות: פטי סמית'
1979 בספרות

| 0 | 1 | 2 | 3 |
| --- | --- | --- | --- |
|  |  | 1979  בספרות |  |
< · 1977 · 1978 — 1979 — 1980 · 1981 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1979 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
פורסם הספר "הלילה של מורלוק" מאת קווין ג'טר אשר נחשב לספר הראשון בתת-הסוגה סטימפאנק.
ספרים חדשים נבחרים > סיפורת

דאגלס אדמס – מדריך הטרמפיסט לגלקסיה
ו. ס. אנדרוז – פרחים בעליית הגג
ג'ון לה קארה – כל אנשי סמיילי
רוברט לדלום – מעגל הקסמים
ויליאם סטיירון – בחירתה של סופי
טרווניאן – שיבומי
ספרים חדשים נבחרים > ספרי ילדים ונוער

מיכאל אנדה – הסיפור שאינו נגמר
רואלד דאל – "הטוויטים" (בתרגום עברי: משפחת דֶה־בִּיל, הוצאת כנרת, זמורה, דביר, 2023)
רוזמרי וולס – "מקס ורובי"
ספרים חדשים נבחרים > מחזות

פיטר שאפר – אמדאוס
מרטין שרמן – עקומים
ספרים חדשים נבחרים > ספרי עיון

דייוויד אטנבורו – החיים עלי אדמות
דאגלס הופשטטר – גדל, אשר, באך
נפטרו

14 במאי – ג'ין ריס, סופרת בריטית ילידת האי הקריבי דומיניקה (נולדה ב-1890)
15 ביולי – חואנה דה איברבורו, משוררת אורוגוואית (נולדה ב-1892)
23 ביולי – יוסף קסל, עיתונאי וסופר צרפתי (נולד ב-1898)
29 ביולי – הרברט מרקוזה, פילוסוף, סוציולוג ותאורטיקן פוליטי יהודי-גרמני (נולד ב-1898)
6 בספטמבר – גאי בולטון, מחזאי וסופר אמריקאי יליד בריטניה (נולד ב-1884)
6 באוקטובר – אליזבת בישופ, משוררת אמריקאית (נולדה ב-1911)
פרסים

פרס נובל לספרות: אודיסיאס אליטיס
פרס בוקר: פנלופי פיצג'רלד, "Offshore"
2003 בספרות

| 0 | 1 | 2 | 3 |
| --- | --- | --- | --- |
|  |  | 2003  בספרות |  |
< · 2001 · 2002 — 2003 — 2004 · 2005 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 2003 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים חדשים נבחרים

צ'יממנדה נגוזי אדיצ'יה – היביסקוס סגול
מרטין איימיס – כלב צהוב
מרגרט אטווד – בז וניאלה (Oryx and Crake)
דן בראון – צופן דה וינצ'י
קורנליה פונקה – לב של דיו
מארק האדון – המקרה המוזר של הכלב בשעת לילה
חאלד חוסייני – רודף העפיפונים
ג'ומפה להירי – השם הטוב
כריסטופר פאוליני – אראגון
ספרים חדשים נבחרים > ספרי ילדים ונוער

קרסידה קאול – הדרקון הראשון שלי
ג'יי קיי רולינג – הארי פוטר ומסדר עוף החול
פרסים

פרס נובל לספרות: ג'ון מקסוול קוטזי
פרס אסטריד לינדגרן: מוריס סנדק וכריסטינה נסטלינגר
פרס קמואש: רובם פונסקה'
פרס דבלין הבין-לאומי לספרות: אורהאן פאמוק שמי הוא אדום
מדליית ניוברי – אבי (אנ'), Crispin: The Cross of Lead
1973 בספרות

| 0 | 1 | 2 | 3 |
| --- | --- | --- | --- |
|  |  | 1973  בספרות |  |
< · 1971 · 1972 — 1973 — 1974 · 1975 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1973 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

ריטה מיי בראון – סבך הפרי האדום
מיכאל אנדה – מומו
ויליאם גולדמן – הנסיכה הקסומה
אלכסנדר סולז'ניצין – ארכיפלג גולג
האנטר ס. תומפסון – פחד ותיעוב: בקמפיין הפרסום 72'
ונדיקט ירופייב – מוסקבה פטושקי
קורט וונגוט – ארוחת בוקר של אלופים (אנ')
ספרים נבחרים חדשים > מחזות

פיטר שאפר – אקווס
ספרים נבחרים חדשים > ספרי עיון

ארנסט בקר – הכחשת המוות
פלורה שרייבר – סיביל
ספרים נבחרים חדשים > ספרי ילדים ונוער

אסטריד לינדגרן – האחים לב-ארי
נולדו

10 במאי – טנה פרנץ', סופרת אירית ילידת ארצות הברית
2 ביוני – דוד בזמוזגיס, סופר ובמאי קולנוע יהודי-קנדי
16 ביוני – ורוניקה רוסי, סופרת אמריקאית ילידת ברזיל
13 באוגוסט – קמילה שמסי, סופרת בריטית ילידת פקיסטן
18 באוגוסט – ויקטוריה קורן מיטשל, סופרת ושחקנית פוקר בריטית
24 בדצמבר – סטפני מאייר, סופרת אמריקאית הידועה בסדרת הרומנים פרי עטה "דמדומים"
נפטרו

22 בפברואר – אליזבת בואן, סופרת ומחברת סיפורים קצרים אנגלו-אירית (נולדה ב-1899)
6 במרץ – פרל בק, סופרת אמריקאית (נולדה ב-1892)
26 במרץ – סר נואל קאוורד, מחזאי אנגלי (נולד ב-1899)
9 ביוני – ג'ון קריזי, סופר בריטי שחיבר ספרי מתח, מערבונים, מדע בדיוני ורומנים רומנטיים (נולד ב-1908)
10 ביוני – ויליאם אינג', מחזאי, סופר ותסריטאי אמריקאי (נולד ב-1913)
30 ביוני – ננסי מיטפורד, סופרת, ביוגרפית ועיתונאית אנגלייה (נולדה ב-1904)
11 ביולי – נובוקו יושיה, סופרת יפנית (נולדה ב-1896)
29 ביולי – אנרי שרייר, סופר צרפתי (נולד ב-1906)
2 בספטמבר – ג'. ר. ר. טולקין, סופר, משורר, בלשן ואקדמאי אנגלי (נולד ב-1892)
23 בספטמבר – פבלו נרודה, משורר צ'יליאני חתן פרס נובל לספרות (נולד ב-1904)
29 בספטמבר – ויסטן יו אודן, משורר אמריקאי יליד אנגליה (נולד ב-1907)
פרסים

פרס נובל לספרות : פטריק ווייט
פרס בוקר: ג'יימס גורדון פארל, "The Sieger of Krishnapur"
ג'. ר. ר. טולקין
דוד ארליק

| --- | --- |

 לידה:  1909 פינסק, האימפריה הרוסית 
 פטירה:  1995 (בגיל 86 בערך) 
 ענף מדעי:  כירורגיה 
 מקום קבורה:  בית הקברות היהודי שדה יהושע (כפר סמיר) 
 מקום לימודים:  בית הספר הריאלי העברי בחיפה 
 מוסדות:  רמב"ם – הקריה הרפואית לבריאות האדם  הטכניון – מכון טכנולוגי לישראל 
 פרסים והוקרה:  פרס ישראל 
 
דוד ארליק (ארליך) (1909–1995),היה מראשוני הרפואה הכירורגית, כירורגיית כלי דם, וכירורגיה אורולוגית בישראל, פרופסור לכירורגיה, מנהל מחלקה כירורגית בבית החולים רמב"ם, ממקימי והדיקן הראשון של הפקולטה לרפואה בטכניון, חתן פרס ישראל לרפואה לשנת 1992.
חייו

ארליק נולד בפינסק שברוסיה הלבנה. אביו היה מנהל בית ספר טכני בעיר, ועם פרוץ מלחמת העולם הראשונה עברה המשפחה, בעקבות בית הספר, לצ'רניגוב  ובשנת 1918 ליקטרינוסלב. ארליק למד בילדותו בהוראתם של מורים פרטיים עד מעבר המשפחה לוורשה, בשנת 1922, ותחילת לימודיו בבית הספר "תרבות".
בשנת 1924 עלתה המשפחה לארץ ישראל, התיישבה בתל אביב וכעבור שנה בחיפה. ארליק סיים את לימודיו בבית הספר הריאלי, לאחריהם ביקש ללמוד רפואה. הוא למד באוניברסיטת שטרסבורג שבצרפת, ובמקביל עבד בסנטוריום לחולי שחפת. בשנת 1935 הוא סיים את לימודיו, חזר לארץ ישראל והחל לעבוד בבית החולים "הדסה" בחיפה. לאחר מכן פנה ארליק לשמש רופא בשייח אבריק, ובשנת 1937 התקבל לסגל הרפואי הראשון של בית החולים "הדסה" בהר הצופים.
בבית החולים "הדסה", ארליק עבד תחילה במחלקת האונקולוגיה וכעבור שנה עבר למחלקת הכירורגיה. ארליק היה תלמידו של פרופ' אדוארד גורדון יוסף (ג'וזף). בשנת 1948 הוא מונה לראש הצוות הכירורגי והחזיק בתפקיד זה לאורך חודשי מלחמת העצמאות. לאחר מלחמת העצמאות מונה ארליק למנהל מחלקה כירורגית בבית החולים רמב"ם. שנים אלו היו שנות התפתחותה של הרפואה הכירורגית ובהנהגתו של ארליק נוסו חידושים שונים, דוגמת ניתוח עורקים לצורך הורדת לחץ דם שערי. בשנות השישים החלה המחלקה גם בהשתלת איברים. באוקטובר 1964 ארליך החל לעסוק בהשתלת כלי-דם, ובפברואר 1965 ביצע  השתלת כליה מן המת, הראשונה בארץ. ארליק היה פעיל במסעות השכנוע להקמת בית ספר נוסף בארץ לרפואה, בטכניון, ולאחר הקמתו היה חבר בוועדת המנהלים של בית הספר. ב-1 באוקטובר 1973 מונה ארליק לפרופסור מן המניין ולדיקן הראשון של הפקולטה לרפואה  של הטכניון.
בשנת 1978 פרש ארליק מעיסוק פעיל ברפואה. הוא המשיך בעשייתו המקצועית כחבר בצוות העורכים של ירחון "הרפואה", עורך המגזין האמריקאי "הז'ורנל העולמי לכירורגיה" והיה פעיל בגיוס תרומות לקיומן והרחבתן של מחלקות רפואיות בבתי חולים שונים. בשנת 1982 קיבל על עצמו לשנה אחת את ניהול המחלקה הכירורגית בבית החולים פוריה.
בשנת 1986 הוציא את ספר זכרונותיו : "ביני לבין הרפואה: חלומות ומעשים". .
ארליק זכה על פועלו בפרס סולד לרפואה והיגיינה ציבורית (1969), בפרס איגוד הרופאים האמריקנים למען הרפואה בישראל (1978), בתואר יקיר חיפה (1980) ובפרס ישראל לרפואה (1992). בשנת 1984 נקראה על שמו הקתדרה לרפואת חירום בבית הספר לרפואה של הטכניון.
בין תלמידיו הרבים הפרופ' אלפרד שרמק, והפרופ' עמי ברזילי  שהמשיכו את דרכו בבית החולים רמב"ם.
ארליק היה נשוי לליובה לבית משל, אחות ומנהלת חדרי הניתוח בבית החולים רמב"ם שבחיפה. בנו הוא הגניקולוג יוחנן ארליך. אחיו הוא האדריכל והיסטוריון האדריכלות אברהם ארליק.
הערות שוליים

↑  מאיר הראובני, ביה"ס לרפואה בחיפה פותח שעריו, למרחב, 9 באוקטובר 1969
↑  עמוס כרמלי, כליית אדם מת - הצילה אשה ממוות, דבר, 1 בפברואר 1966
↑  הוצאת תמר, חיפה, 1986
1977 בספרות

| 0 | 1 | 2 | 3 |
| --- | --- | --- | --- |
|  |  | 1977  בספרות |  |
< · 1975 · 1976 — 1977 — 1978 · 1979 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1977 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
15 בספטמבר – כריסטופר טולקין, אשר השלים בעזרתו של גאי גבריאל קיי את יצירתו של אביו המנוח "הסילמריליון", מוציא לשווקים את הספר.
ספרים חדשים נבחרים

פרק זה לוקה בחסר. אנא תרמו לוויקיפדיה ו.
ספרים חדשים נבחרים > סיפורת

ריצ'רד באך – תעתועים
פיליפ ק. דיק – סורק אפלה
סטיבן קינג – הניצוץ
קולין מקאלוג – ציפורים מתות בסתר
ג'. ר. ר. טולקין (נפטר ב-1973) – הסילמריליון
ספרים חדשים נבחרים > ספרי ילדים ונוער

דיאנה וין ג'ונס – חיים קסומים
טארו גומי – כולם עושים קקי
ספרים חדשים נבחרים > ספרי עיון

מייקל הֵר – שדרים
ספרים חדשים נבחרים > ספרות עברית

אברהם ב. יהושע – המאהב
נולדו

21 בפברואר – ג'ונתן ספרן פויר, סופר אמריקאי
24 באוגוסט – ג'ון גרין, סופר ויוטיובר אמריקאי
16 באוקטובר – לורה וייד, מחזאית אנגלית
15 בספטמבר – צ'יממנדה נגוזי אדיצ'יה, סופרת ניגרית
נפטרו

14 בינואר – אנאיס נין, סופרת צרפתית-קובנית (נולדה ב-1903)
18 בינואר – קרל צוקמאייר, סופר, מחזאי ותסריטאי גרמני (נולד ב-1896)
27 בפברואר – ג'ון דיקסון קאר, סופר מתח אמריקאי (נולד ב-1906)
11 באפריל – ז'אק פרוור, משורר, תסריטאי ומחזאי צרפתי (נולד ב-1900)
9 במאי – ג'יימס ג'ונס, סופר אמריקאי (נולד ב-1921)
2 ביולי – ולדימיר נבוקוב, סופר ומתרגם אמריקאי יליד רוסיה (נולד ב-1899)
26 באוגוסט – הנס ריי, מאייר וסופר יהודי-אמריקאי יליד גרמניה (נולד ב-1898)
9 בדצמבר – קלריס ליספקטור, סופרת יהודיה-ברזילאית (נולדה ב-1920)
פרסים

פרס נובל לספרות: ויסנטה אליכסנדרה
פרס בוקר: פול מארק סקוט, "Staying On"
עטיפת המהדורה המקורית של "הניצוץ"